
A  planes  centrals 

L'ajuntament  us 
ho  explica  tot 
sobre  la  plaça 
Ramón  y  Cajal 

La  plaça  s'està  urbanitzant 

El  camí  del  Mig 
s'asfaltarà  ben  aviat 

Els  veïns  d'Ocata 
ocupen  la  casa 
dels  gossos 

(Pàg.  12) 


L  edifici  del 
carrer  de  S 
s'enderroca 


EL  MASNOU 


En  aquest  butlletí  especial  també  volem  fer  arribar  el 
desig  de  tots  els  components  de  l'ajuntament,  de 
felicitat  i  prosperitat  per  aquest  any  1987,  que  aca¬ 
bem  d'encetar.  De  la  mateixa  manera,  també  espe¬ 
rem  que  les  festes  i  els  actes  que  s'han  organitzat, 
hagin  estat  del  vostre  gust. 

Com  recordareu  els  actes  començaren  el  dia  14 
de  desembre,  amb  sardanes  al  matí  i  un  concert  de 
corals  infantils  a  la  tarda.  Des  d'aquell  dia  i  fins  a  la 
cavalcada  de  reis,  la  música,  els  espectacles  i  els 
esports  han  estat  particularment  presents  al  llarg 
dels  dies  de  Nadal. 

Des  del  dia  22,  s'inicià  el  tradicional  concurs  de 
pessebres  nadalencs,  que  finalitzà  el  dia  10  de  gener 
amb  el  lliurament  dels  premis  als  guanyadors  tant 
dels  pessebres,  com  del  concurs  anomenat  «Di¬ 
guem-ho  pel  seu  nom»,  organitzat  pel  Servei  Munici¬ 
pal  de  Català,  i  del  qual  us  en  donem  compte  detallat 
en  aquest  número  especial  del  butlletí. 

Pel  que  fa  als  esports,  el  dia  27  es  disputà  el 
torneig  de  Nadal  de  partides  ràpides  d'escacs;  el  dia 


31  la  tradicional  cursa  de  Sant  Silvestre,  la  qual  va 
comptar  amb  una  alta  participació. 

Ja  dins  del  nou  any,  el  dia  tres  es  disputà  un 
campionat  de  tennis  taula  al  pavelló  d'esports  muni¬ 
cipal. 

I  junt  amb  tot  això,  les  tradicionals  cantades  de 
nadales,  els  espectacles  infantils  i  la  sempre  alegre 
revetlla  de  cap  d'any.  Però  de  tot,  potser  el  que 
recordaran  amb  més  il·lusió  els  nens  /  nenes  de  la 
nostra  població  serà  la  cavalcada  de  reis,  que  aquest 
any  va  arribar  a  tenir  una  vintena  de  components,  la 
majoria  d'ells  representant  les  diverses  associacions 
i  agrupacions  del  poble,  a  més  de  les  tres  carroces 
reials,  les  majorets  i  els  gegants.  Aquest  any,  però  hi 
va  haver  un  canvi  d'ubicació  dels  trons  reials,  ja  que 
s'instal·laren  a  la  Plaça  Ramon  i  Cajal,  i  és  per  això 
que  la  cavalcada  no  va  tornar  a  baixar.  Amb  tot,  tant 
en  el  port,  com  en  el  recorregut  de  la  comitiva  reial 
pels  carrers  de  la  població,  la  participació  ciutadana 
va  ser  una  de  les  més  nombroses  dels  darrers  anys. 


Durant  el  passat  mes  de  desembre,  El  Masnou  va 
sortir  malauradament  nombroses  vegades  a  la  prem¬ 
sa  escrita,  ràdio  i  televisió,  a  causa  de  la  intoxicació 
que  van  patir  els  ancians  de  la  residència  «El  Caste¬ 
llet»,  així  com  els  de  la  residència  geriàtrica  Mares¬ 
me  de  Mataró.  És  per  això,  que  Lajuntament,  l'ende¬ 
mà  de  tenir  coneixement  de  la  notícia,  va  fer  públic 
un  comunicat  en  forma  de  nota  de  premsa  a  tots  els 
mitjans  de  comunicació  i  que  us  transcrivim  íntegra¬ 
ment. 

La  Prova  que  va  ser  així,  la  podeu  trobar  al  diari 
barceloní  «Avui»,  la  qual  feia  referència  al  comunicat 
municipal  en  un  dels  seus  articles  (Diari  «Avui»,  13 
desembre  1986). 

L'ajuntament  d'altra  banda  ha  volgut  estar  infor¬ 
mat  de  tot  el  que  s'esdevenia  referent  al  cas,  ja  que 
es  tractava  en  molts  casos  d'ancians  veïns  de  la 
població.  Amb  tot,  la  competència  sobre  aquest 
assumpte  és  del  Departament  de  Sanitat  de  la 
Generalitat,  el  qual  des  del  primer  moment  va 
investigar  el  cas. 

Hores  d'ara,  tot  l'assumpte  es  troba  en  mans  del 
jutgat  d'instrucció  de  Mataró. 


NOTA  DE  PREMSA 

Davant  els  darrers  esdeveniments  produïts  a  la  nostra 
comarca  i  concretament,  a  les  poblacions  de  Mataró  i 
del  MASNOU,  l'ajuntament  del  Masnou  vol  donar  a 
conèixer  a  tots  els  mitjans  de  comunicació,  la  seva 
repulsa  i  preocupació  per  la  mort  dels  vuit  ancians,  i 
recolza  en  tot  moment,  la  decisió  de  la  Generalitat, 
d'obrir  un  expedient  investigador  sobre  la  intoxicació 
per  aliments  a  les  dues  residències  geriàtriques  del 
Maresme. 

Per  la  seva  banda,  l'ajuntament  vol  deixar  clar  que 
no  té  cap  competència  ni  exerceix  cap  tipus  de  funció 
municipal  a  la  residència  geriàtrica  El  Castellet  i  per 
tant,  va  conèixer  la  notícia  de  la  intoxicació  pels 
propis  mitjans  de  comunicació. 

Es  per  això  que  creiem  que  és  necessària  una 
investigació  seriosa  per  tal  de  poder  esbrinar  si  es 
correcte  el  funcionament  de  les  residències  geriàtri¬ 
ques,  i  en  cas  que  no  ho  sigui  actuar  en  conseqüència. 

(Nota  del  12  de  desembre  de  1986) 


Monument  a  Ramón  y  Cajar 

A  iniciativa  de  PAssociació  de  Veïns  de  ia  Plaça  Ramón  i  Cajal  i  amb  el  suport  de  lAjuntament  del  Masnou,  s'ha 
encarregat  al  teianenc,  Josep  Hernàndez  Caselles,  un  bust  de  bronze  en  memòria  de  l'insigne  científic,  Santiago 
Ramón  y  Cajal.  El  monument  es  vol  inaugurar  un  cop  s'acabin  les  obres  que  s'estant  realitzant  a  la  plaça. 

És  per  aquest  motiu  que  s'ha  obert  un  compte  a  l'oficina  n.°  231  de  la  Caixa  de  Pensions,  ubicada  a  la  Plaça 
Ramón  i  Cajal,  perquè  tothom  que  vulgui  aportar  un  ajut  econòmic  per  cobrir  tes  despeses  del  projecte,  ho  pugui 
fer  al  número  de  compte  75 1 199. 


EL  MASNOU 


URBANISME 

Les  clavegueres 

del  Torrent 
Umbert  ja  no 
seran  problema 

Amb  un  pressupost  de  cinc  milions  de  pessetes  aviat 

s  adjudicaran  les  obres  d'instal·lació  del  nou  clavegueram  en 

el  tram  comprès  entre  els  carrers  Bilbao  i  Navarra,  sota  el 

Torrent  Umbert.  Un  cop  s'acabi  aquest  tram,  els  tècnics 

donaran  per  acabada  l'obra  d'instal·lació  de  la  xarxa  de 

clavegueram  de  tota  la  zona,  que  fins  ara  tot  i  que  tenia 

aquest  servei,  a  causa  de  l'augment  de  població,  es  feia 
insuficient. 

L  obra  està  inclosa  dins  del  Pla  d'Obres  i  Serveis  de 

Catalunya  de  l'any  1986.  Això  vol  dir  que  la  Generalitat 

aportarà  el  50  per  cent  del  cost,  mentre  que  la  resta  l'haurà 

d'aportar  la  població.  L'empresa  que  realitzarà  les  obres  és 

Excover,  S.A.,  segons  l'adjudicació  que  es  va  fer  a  finals 
d'any. 

D'aquesta  manera  i  un  cop  s'acabin  les  obres,  el  veïnat  de 

la  zona  deixarà  de  patir  les  molèsties  que  fins  ara  creaven  els 

reventaments  de  les  clavegueres,  amb  les  corresponents 
mals  olors. 

L'obra  consisteix  a  instal·lar-hi  150  metres  de  claveguera, 
la  qual  serà  d'un  diàmetre  més  gran  del  que  actualment  hi  ha. 
Així  dels  actuals  15  cms.  de  diàmetre  es  passarà  a  40  cms., 
amb  la  qual  cosa,  els  nous  tubs  absorviran  sense  problema 
totes  les  aigües  negres.*  La  necessitat  de  col·locar  una 
canonada  més  ample  implicarà  que  durant  uns  dies  el  tram 
det  Torrent  Umbert  que  està  comprès  entre  els  carrers, 
Bilbao  i  Navarra,  es  vegi  aixecat.  Fins  i  tot  caldrà  entrar  a  una 
finca  que  hi  ha  construïda  sobre  l'antic  llit  del  Torrent. 

I 

La  claveguera  antiga  és  dels  anys  50,  la  qual  en  aquell 
moment  era  suficient  per  al  nivell  de  població  que  hi  havia, 
però  després  de  la  construcció  dels  blocs  del  patronat  de 
l'habitatge,  les  canonades  han  quedat  petites.  El  procés  de 
renovació  de  la  xarxa  no  es  va  poder  fer  de  cop  a  causa  de  la 
manca  de  pressupost  i  és  per  això  que  s'ha  fet  per  trams,  a 
rnesura  que  es  disposava  de  recursos  econòmics.  Segons  els 
tècnics,  si  la  nova  canonada  s'hagués  posat  tota  d'una  peça, 

les  condicions  haurien  estat  millors,  i  no  s'haurien  produït 
tantes  molèsties  als  veïns. 


El  senyal  indica  la  zona  on  es  posarà  nova  canonada 


Es  col·locaran 
14  fanals  al 
carrer  Vila  Jardí 


Properament  es  faran  obres  de  millora  als  carrers  Vila  Jardí 
i  Frederic  Bosch.  Les  obres  s'iniciaran  pel  carrer  Vila  Jardí  i 
es  preveu  que  a  principis  d'any  s'hi  comenci  la  instal·lació 
de  l'enllumenat,  les  obres  dels  quals  foren  adjudicades  a 
l'empresa  J.  Sabaté  el  passat  dia  18  de  novembre. 

Es  col·locaran  quinze  fanals  en  el  tram  comprès  entre  el 
Torrent  de  l'Ase  i  l'Avinguda  Kennedy.  El  pressupost  que  hi 

ha  previst  per  posar  llum  en  aquest  carrer,  és  de  1.150.000 
pessetes. 

D'altra  banda,  el  passat  dia  onze  s'adjudicaren  les  obres 
d'urbanització  i  enllumenat  del  carrer  Frederic  Bosch.  Les 
obres  es  realitzaran  des  de  l'avinguda  de  la  Mare  de  Déu  del 
Carme  fins  al  carrer  Cristòfol  Colom.  L'empresa  que  realit¬ 
zarà  les  obres  d'urbanització  serà  Urtisa,  i  l'enllumenat 
l'instal·larà  J.  Sabaté. 

La  urbanització  consistirà  a  col·locar  clavegueres,  vore¬ 
res  i  asfaltat.  L'enllumenat  es  completarà  amb  la  instal·lació 
de  quatre  fanals.  Tot  plegat  costarà  3.250.000  pessetes. 
D'aquesta  manera,  una  altra  zona  del  nostre  poble  rep  una 
sèrie  de  serveis  que  fins  ara  n'estava  mancat. 


URBANISME 


EL  MASNOU 

Ara  redifici  pertany  a  la  Caixa  de  Pensions 


El  passat  quatre  de  juliol  l'ajuntament  va  declarar  l'edifici  que 
es  troba  a  mig  fer,  al  carrer  de  Sevilla,  en  estat  de  ruïna.  A 
partir  d'aquesta  data  les  negociacions  ja  solament  van 
encaminades  per  tancar  els  tràmits  que  permetin  l'enderro¬ 
cament,  d'una  construcció  que  actualment  es  troba  en  una 
situació  il·legal  i  representa  un  perill  per  als  nens  que  han 
trobat  en  aquell  indret  un  lloc  per  als  seus  jocs. 

Actualment,  l'ajuntament  després  de  decretar  l'enderro¬ 
cament  de  l'edifici,  ha  d'esperar  a  què  el  propietari  executi 
aquesta  ordre.  Si  això  no  es  produís,  l'ajuntament  ho  faria, 
mitjançant  una  acció  subsidiària.  La  Caixa  de  Pensions  és  la 
propietària  de  l'immoble. 

La  història  d'aquest  edifici  es  remunta  a  l'any  78,  quan  el 
constructor.  Lluís  Solà  va  començar  les  obres  i  mesos  més 
tard  les  va  paralitzar  sense  que  mai  no  les  tornés  a  endegar. 

Amb  l'aprovació  del  Pla  General  d'Ordenació  Urbana,  el 
passat  mes  de  març,  l'edifici  va  passar  a  una  situació 
contrària  a  la  del  pla,  ja  que  en  el  solar  s'havia  de  construir  un 
bloc  d'habitatges,  que  conformaven  un  conjunt  de  dos  blocs 
amb  una  plaça  al  mig.  (Vegeu  el  plànol)  Vist  el  pla  general  i 
com  que  després  de  diversos  canvis  en  la  titularitat  de  la 
propietat,  no  va  haver-hi  un  interlocutor  vàlid,  per  part  del 
propietari,  es  va  decretar  l'enderrocament  de  l'edifici. 

El  problema  també  es  va  agreujar  perquè  molts  nens 
jugaven  a  aquesta  zona  amb  el  perill  d'accident,  a  causa  del 
mal  estat  de  l'edifici. 


L'informe  tècnic 
aconsella  també  que 

sigui  enderrocat 

.«1 

Un  dels  aspectes  decisius  a  l'hora  de  decretar  l'enderroca¬ 
ment  de  l'edifici  del  carrer  de  Sevilla,  va  ser  l'informe  realitzat 
pels  tècnics.  L'estudi  relacionava  tota  una  sèrie  d'irregulari¬ 
tats  i  deficiències,  que  es  van  produir  en  el  moment  de  la 
construcció. 

Segons  l'estudi  dels  arquitectes,  l'edifici  va  costar  als 
propietaris  3.692.000  pessetes  i  les  reparacions  que  s'haurien 
de  fer  costarien  3.909.000  pessetes.  Per  tant,  arranjar  totes  les 
irregularitats  tindria  un  cost  més  elevat  del  que  en  un  principi 
va  tenir  la  pròpia  obra. 

Així  s'explica  perquè  el  propietari  no  va  continuar  la 
construcció  i  únicament  es  va  limitar  a  executar  els  requeri¬ 
ments  de  l'ajuntament,  en  el  sentit  d'assegurar  el  risc 
d'accident,  mitjançant  tanques. 

Ara  doncs,  un  cop  s'enderroqui  l'edifici  es  podrà  comen¬ 
çar  la  construcció  dels  dos  blocs  i  la  plaça,  tal  i  com  el  PGOU 
preveu. 


El  cercle  indica  ei  iioc  on  s'ubicarà  l'edifici 


A 

Es  posa  en  coneixement  dels  mossos  nascuts  des  de!  dia  1  de  setembre  al  31  de  desembre  de!  1968 
i  des  de!  dia  1  de  gener  a!  31  de  desembre  de!  1969  que  tenen  l'obligació  de  presentar-se  a  aquest 
Ajuntament,  negociat  de  Lleves,  per  a  efectuar  el  corresponent  allistament  de  la  Heva  1988,  durant  el 
termini  comprès  entre  e!  dia  1  d'octubre  fins  a!  31  de  desembre  d'enguany. 

Els  mossos  que  no  facin  la  inscripció  durant  e!  termini  reglamentari  seran  declarats  com  a  no  inscrits  i 
hauran  d'atendre's  a  les  sancions  que  comportin  en  cada  cas. 

Els  mossos  que  sol·licitin  la  inscripció  a  la  "Matricula  Nava!"  s'han  d'inscriure  a  l'allistament  de! 
Municipi  de  Residència. 


E!  Masnou,  Octubre  1986 


L 'Alcalde 


EL  MASNOU 

La  zona  marcada  correspon  al  tram  que  s'asfaltarà 


Pàg.  5 


A  finals  d'any,  ia  Generalitat  va  adjudicar  les  obres  d'asfaltat- 
ge  del  tram  del  Camí  del  Mig  comprès  entre  el  Torrent  del 
Gayo  i  la  riera  de  Teià.  L'empresa  que  realitzarà  les  obres 
serà  Comapa,  S.A.  Un  cop  comencin  les  obres  es  calcula  que 
en  quatre  mesos  els  usuaris  d'aquell  vial  el  podran  tenir 
asfaltat 

Les  negociacions  van  començar  primer  entre  els  pagesos 
de  la  zona  i  el  Departament  d'Agricultura,  Ramaderia  i  Pesca 
de  la  Generalitat,  però  més  tard  l'ajuntament  va  iniciar  els 
contactes  oficials,  fins  al  moment  actual,  en  què  l'obra  està 
aprovada  i  a  punt  de  ser  executada. 

L'asfaltament  i  ampliació  del  Camí  del  Mig  al  Masnou 
forma  part  d'un  pla  d'acondicionament  dels  trams  inter- 
mitjos  dels  pobles  fora  del  casc  urbà.  És  per  això  que  l'any 
passat  es  va  fer  el  tram  del  Camí  del  Mig  que  toca  amb  la 
població  veïna  de  Premià  de  Mar,  i  que  té  una  llargada  de  550 
metres.  E!  nou  tram  que  s'asfaltarà  tindrà  també  una  longitud 
aproximada  de  500  metres.  El  pla  de  la  Generalitat  té  com  a 
objectiu  a  la  nostra  comarca  l'acondicionament  de  tot  el 
Camí  del  Mig,  cosa  que  beneficiarà  molt  directament  els 
pagesos  maresmencs. 

El  pressupost  amb  què  compta  aquesta  obra  que  es 
realitzarà  al  Masnou,  és  de  19  milions  de  pessetes,  que  ho 


pagarà  la  Generalitat.  L'obra  consistirà  en  deixar  el  camí  amb 
cinc  metres  d'amplada,  és  a  dir,  s'ampliarà  en  dos  metres 
respecte  a  l'actual.  Aquesta  ampliació  es  farà  pel  cantó  de 
muntanya,  amb  la  qual  cosa  només  afectarà  les  finques  que 
es  trobin  tocant  el  camí  per  aquella  banda.  En  aquest  sentit, 
la  Generalitat  ha  assegurat  als  propietaris  de  les  finques 
afectades  que  el  projecte  preveu  la  reposició  de  totes  les 
construccions  particulars  que  s'haguin  d'enderrocar  per  fer  el 
nou  camí.  Així  doncs,  alguns  propietaris  tenen  pous  o  murs 
fets  al  costat  mateix  de  l'actual  camí,  í  hauran  d'enderrocar- 
se,  per  després  tornar-los  a  construir  dos  metres  més  endins 
de  ia  finca.  En  aquesta  situació  s'hi  troben  set  propietats. 

L'obra  també  inclourà  l'acondicionament  del  camí  per  les 
parts  on  toquin  a  les  finques,  ja  que  es  faran  murs  de 
contenció  de  terres.  La  part  del  carrer  República  Argentina, 
comprès  entre  l'avinguda  Kennedy  i  el  torrent  Gayo,  no  està 
considerada  en  el  projecte  de  la  Generalitat,  ja  que  aquest 
tram  està  inclòs  dins  el  que  els  tècnics  anomenen  casc  urbà  i 
per  tant  la  competència  correspon  a  l'ajuntament. 

Un  altre  dels  avantatges  que  oferirà  aquest  nou  tram 
asfaltat  serà  el  de  poder  arribar  a  la  gasolinera  sense  haver 
de  passar  per  la  carretera  N-ll. 


El  subministrament  d'aigües  al  Masnou 
és  un  dels  mes  barats  del  Maresme 


Tarifes  de  subministrament  d'aigües 

fins  a  15  cm^ 

(Ús  domèstic) 


Teià 

43,20  ptes. 

Badalona 

39,79  ptes. 

Vilassar  de  Dalt 

32,70  ptes. 

Alella 

24,50  ptes. 

El  Masnou 

18,00  ptes. 

Premià  de  Dalt 

17,30  ptes. 

Tot  i  l'augment  de  les  tarifes  de  subministra¬ 
ment  d'aigües,  el  Masnou  té  una  de  les  quotes 
més  baixes  de  les  poblacions  del  Maresme. 
Fins  ara,  un  usuari  pagava  16,10  pessetes  pel 
consum  de  fins  a  15  m^  el  mes;  ara  pagarà  18 
pessetes  el  m^  amb  la  qual  cosa  hi  haurà  un 
augment  del’  7,9  anyal. 

Aquestes  xifres  corresponen  al  consum  do¬ 
mèstic  ja  que  els  usus  industrials,  generals  o 
que  excedeixin  dels  15  m^  mensuals  tindran  un 
augment  global  del  9  %. 

Com  veieu  en  el  quadre,  Teià  és  la  població 
de  les  rodalies  que  més  quantitat  paga  per  al 
consum  domèstic  i  Premià  de  Dalt  és  el  poble 
amb  l'índex  més  baix  en  el  preu  del  m^  d'aigua. 
Entre  el  Masnou  i  Premià  de  Dalt  que  són  les 
poblacions  que  paguen  menys,  i  Alella,  per 
exemple,  hi  ha  una  diferència  de  més  de  6 
pessetes  el  m^. 

L'augment  que  a  partir  de  primers  d'any 
serà  vigent  a  la  nostra  població,  ha  estat  pactat 
amb  l'Empresa  «Sociedad  Regional  de  Abaste- 
cimiento  de  Aguas  S.A.»  (S.O.R.E.A.) 

EL  MASNOU 


A  causa  de  la  polèmica  suscitada  en  les 
darreres  setmanes  de  l'any  passat  vers  la 
urbanització  de  la  Plaça  Ramon  i  Cajal, 
l'ajuntament  va  fer  arribar  a  tots  els  masno- 
vins  residents  a  la  zona,  tota  una  sèrie  de 
documentació  en  la  qual  s'explica  detallada¬ 
ment,  amb  xifres  i  aclariments,  quins  han 
estat  els  passos  administratius  que  s'han 
dut  a  terme  des  que  es  decidí  la  no  edifica¬ 
ció  de  més  habitatges  al  barri  i  la  voluntat 
d'urbanitzar  la  zona. 

En  aquestes  dues  planes  centrals  podreu 
trobar  la  documentació  enviada  al  veïnat. 
En  primer  lloc  trobareu,  i  sota  aquestes 
línies,  l'escrit  de  l'alcalde  explicant  els  mo¬ 
tius  del  seu  comunicat  i  fent  a  mena  de 
resum  el  que  ha  estat  tot  el  procés  d'urba¬ 


nització  de  la  Plaça  Ramon  i  Cajal  des  dels 
seus  inicis.  Al  costax,  trobareu  una  llista 
cronològica  de  les  actuacions  realitzades 
fins  ara. 

A  l'altra  plana,  trobareu  dos  quadres 
numèrics.  En  el  primer,  es  detalla  l'ajuda 
aconseguida  i  el  que  haurà  d'aportar  cada 
veí;  i  a  la  llista  de  sota,  una  comparació 
amb  el  que  han  hagut  d'aportar  altres  veïns 
de  diferents  zones  de  la  població  pel  mateix 
concepte  d'urbanització.  D'aquesta  manera 
es  veu  que  el  veïnat  de  la  plaça  Ramon  i 
Cajal  ha  de  pagar  bastant  menys  comparat 
amb  altres  zones. 

Finalment,  s'inclou  una  còpia  de  la  legis¬ 
lació  sobre  l'aplicació  de  les  contribucions 
especials. 


DE  L’IL. LUSTRE  AJUNTAMENT  DE 
LA  BENÈFICA  VILA  DEL  MASNOU 

(KL  MARF:SMf':> 


JOSEP  AZUARA  i  GONZÀLEZ 


IL  LUSTRtSSIM  AJUNTAMENT 
DE  LA  BENÈFICA 

VILA  DEL  MASNOU 


ACTUACIONS  CRONOLÒGIQUES  PLAÇA  RAMON  I  CAJAL 


El  Masnou,  desembre  1986 

Benvolguts. 

Donat  que  durant  aquests  dies  s'han  manifestat  un  grup  de  veïns  del  vostre  barri  en  contra  de  la 
urbarMtzactó  de  la  Plaça  Ramon  i  Cajal,  i  en  contra  també  del  pagament  de  les  contribucions  especials 
establertes  per  finançar  les  obres,  em  veig  amb  el  deure  de  fer-vos  arribar  per  al  vostre  coneixement 
tota  la  informació  que,  en  torn  a  aquesta  urbanització  s'ha  anat  produint  durant  aquest  anys. 

Certament  l  ordenació  d'un  terreny  pot  tenir  diferentes  alternatives.  Tots  sabem  que  en  el  lloc  que 
coneixem  per  la  Plaça  de  Ramon  t  Cajal  havia  de  construir-s’hi  nous  edificis,  en  nombre  igual  als 
existents,  és  a  dir  que  passaven  dels  13  edificis  actuals  a  23.  Fou  per  això  que  aquest  Ajuntament,  ja 
l'any  81 ,  va  sotmetre  a  informació  pública  el  que  seria  la  plaça  definitiva  i  ta  desaparició,  per  tant.  de  la 
possibilitat  de  construir-hi  noves  edificacions. 

En  una  obra  de  tanta  envergadura  com  aquesta,  és  lògic  que  es  produeixin  problemes  de 
seguretat,  i  situacions  difícils  de  controlar;  són  les  molèsties  que  s'han  de  suportar  per  millorar  d’una 
manera  tan  radical  l’entorn  on  vivim. 

Seguint  el  projecte,  l'empresa  constructora  va  arrancar  cinc  arbres,  que  haurà  de  substituir  per 
uns  altres  146.  Al  nostre  entendre,  això  no  és  un  atemptat  ecològic,  com  s'ha  pretès  fer  creure. 

Voldria  fer-vos  saber  el  perquè  hem  aplicat  en  aquest  cas  el  90  %  de  contribucions  especials. 
Com  podeu  comprovar  fàcilment  en  l'annex  n,®  3.  en  realitat  els  veïns  no  han  d’aportar  més  del 
42,18  %  ja  que  l'Ajuntament  també  és  considerat  veí  en  el  repartiment  aportant  en  conjunt  el  57,82  % 
restant.  Tal  com  s'indica  a  l'annex  n."  2,  la  llei  disposa  de  quina  manera  s’han  d’aplicar  les 
subvencions,  que  hauran  d'ésser  destinades  a  disminuir,  en  primer  lloc,  l’aportació  municipal.  Si  en  el 
seu  dia  la  Diputació  no  hagués  retirat  els  10  milions,  observareu  amb  un. petit  càlcul’ que  els 
pagaments  del  veïnatge  s'haurien  reduït  sensiblement.  Cosa  que  passarà  si  les  gestions  que  estem 
realitzant  actualment  donen  fruit.  Així  espero  demostrar-vos  que  no  ha  existit  cap  tipus  de 
discriminació  en  aquest  tema,  la  qual  cosa  és  fàcilment  comprovable  només  que  ho  pregunteu  a  altres 
veïns  de  la  Vila. 

I  no  voldria  acabar,  sense  demanar-vos  que  reflexionéssiu  que,  quan  s'aixequen  veus  dient  que 
no  volen  pagar  una  cosa,  se’ls  ha  de  fer  comprendre  que  millorar  la  qualitat  de  vida  és  de  veritat,  una 
responsabilitat  de  tota  la  societat  però  el  primer  compromís  ha  de  venir,  precisament  d’aquells  a  qui  và 
destinada  directament  aquesta  reforma,  sense  esperar  que  siguin  els  altres  els  que  ho  facin  tot,  ja  que 
no  és  un  secret  per  a  ningú  que  quan  la  plaça  estigui  urbanitzada,  els  comerços,  botigues, 
establiments  i  habitatges  en  general  augmentaran  el  seu  valor,  i  no  seria  just  que,  a  aquesta 
revalorització  del  diner  privat,  s'hi  contribuís  solament  amb  el  diner  públic.  No  oblidem  que  el  diner  de 
l'Ajuntament  és  diner  de  tots  plegats,  de  tots  els  masnovins. 

Adjunto  uns  fulls  annexes  que,  espero,  aclariran  definitivament  aquest  tema. 


30  d’octubre  1981 

Acord  Ple  sotmetent  a  informació  pública  Pla  Especial  de  Reforma  Interior,  que 
significava  la  no  edificació  de  més  habitatges,  i  disseny  de  l’actual  Plaça, 

desembre  de  1981 

Divulgació  pública  fulletó  d'aquest  Avanç-Pla. 

6  de  juliol  1984 

Aprovació  per  unanimitat  del  Plenari,  Avanç  Projecte  de  la  Plaça.  Pressupost; 
31.361.777  pessetes. 

1 4  de  desemb/e  1 984 

Notificació  Diputació  de  Barcelona  aprovació  inicial  sol·licitud  Ajuntament  de! 
Masnou,  per  import: 


Obres  10.000.000,—  ptes. 

Ajut  Caixa  .  3.000.000,-  ptes. 


26  de  març  1985 

Acord  Ajuntament  sol·licitant  inclusió  PLA  D’OBRES  I  SERVEIS  ANY  1985, 
Pressupost  33.279.587,-  ptes. 

27  de  març  1985 

Notificació  Diputació  de  Barcelona  aprovació  definitiva  obra  del  Masnou,  per 
l’import  citat. 

29  d’abril  1985 

Notificació  de  la  Generalitat,  comunicant  inclusió  obra  Plaça  Ramon  i  Cajal,  en 
l’Avant-Projecte  del  POS-85  ADDICIONAL,  subvenció  16.876.000,-  ptes. 
Pressupost  de  l’obra:  33.752.000,-  ptes. 

juny  de  1985 

Exposició  dels  plànols  en  el  Local  municipal  de  la  Plaça  de  Ramon  i  Cajal. 
31  de  juliol  1985 

Notificació  Diputació  de  Barcelona  comunicant  acord  27/6/85,  anul·lant  la 
subvenció  de  l’obra  del  Masnou,  per  la  quantitat  de  10.000.000,-  ptes. 

6  de  març  de  1986 

Es  van  facilitar  plànols  de  la  Plaça  i  estudi  provisional  del  Pagament  a  tots  els 
Presidents  de  les  Comunitats  de  Propietaris  de  la  Plaça  per  tal  que  puguessin 
informar  degudament  a  tothom. 


NOTA.  La  diferència  en  les  xifres  relatives  al  pressupost  de  l’obra  és  motivada 
per  l’increment  lògic  en  el  decurs  dels  anys.  i  es  va  anar  aprovant  en 
diferents  Sessions  Plenàries  de  l’Ajuntament. 


EL  MASNOU 

CONTRIBUCIONS  ESPECIALS  PLAÇA  RAMON  I CAJAL 


PRESSUPOST  PROJECTE .  35.765.877,-  ptes 

10  %  A  CÀRREC  AJUNTAMENT .  3.576.588,- ptes 

QUANTITAT  A  REPARTIR .  32. 189.289,- ptes. 


Preu  M.L.  91.446,843750 
Total  M.L.  352 


ÍDRE 

CONTRIBUENT 

M.L 

QUOTA 

N." 

veïns 

QUOTA  APROXIMADA 
PER  VEÍ 

QUOTES  A  CÀRREC 
AJUNTAMENT 

1 

Com.  Propietaris  Ramón  i  Cajal,  1 

18 

1 .646.043,-  ptes. 

45 

36.579,-  ptes. 

2 

Com.  Propietaris  Ramón  i  Cajal,  2 

18 

1 .646.043,—  ptes. 

45 

36.579,-  ptes. 

3 

Com.  Propietaris  Ramón  i  Cajal,  3 

18 

1 .646.043,-  ptes. 

45 

36.579,-  ptes. 

4 

Com.  Propietaris  Ramón  i  Cajal,  4 

15 

1 .371 .703,-  ptes. 

43 

31.900,-  ptes. 

5 

Com.  Propietaris  Ramón  i  Cajal,  5 

15 

1 .371.703,-  ptes. 

42 

32.660  -  ptes. 

6 

Com.  Propietaris  Ramón  i  Cajal,  6 

15 

1 .371.703,-  ptes. 

44 

31.175,-  ptes. 

7 

Ajuntament  -  Ramón  i  Cajal,  6  bis 

9 

823.021,-  ptes. 

1 

823.021,-  ptes. 

8 

Com.  Propietaris  Ramón  i  Cajal,  7 

15 

1.371.703,-  ptes. 

44 

31.175,-  ptes. 

9 

Com.  Propietaris  Ramón  i  Cajal,  8 

15 

1.371.703,-  ptes. 

44 

31.175,-  ptes. 

10 

Com.  Propietaris  Ramón  i  Cajal,  9-GA 

5,70 

521.247,-  ptes. 

97 

5.374,-  ptes. 

11 

Alfonso  Peralvo  López,  9-LC 

5,30 

484.668,-  ptes. 

1 

484.668,-  ptes. 

12 

Com.  Propietaris  Ramón  i  Cajal,  10 

25 

2.286.171,-  ptes. 

24 

95.257,-  ptes. 

13 

Ajuntament  -  Col·legi  Rosa  Sensat 

45 

4.1 15.108,-  ptes. 

1 

4.115.108,-  ptes. 

14 

Ajuntament  -  Dipòsit  i  Solar 

133 

12.162.430,-  ptes. 

1 

12.162.430,-  ptes. 

TOTALS . . 

. 352 

32.189.289,-  ptes. 

477 

17.100.559,-  ptes. 

Ajuntament  aporta  20.677.1 47 
Veïns  assumeixen  15.088.730 


>  57.81  %  del 
total  pressupostari 

►  42,18%  del 
total '  pressupostari 


Quantitat  pagada  pels  veïns  d'altres  zones  del  poble 


Urbanització  carrer  Almeria 
Urbanització  Joan  XXIll 
Urbanització  Puerto  Rico, 
Brasil,  Uruguai,  Veneçuela 
Urbanització  Ramón  y  Cajal 


Pressupost  total 

8.973.024  ptes. 
23.065.264  ptes. 


Aportació  veïns 

8.075.722  ptes.  {90  %) 
17.298.948  ptes.  (75  %) 


13.625.049  ptes.  12.262.544  ptes.  (90%) 
35.765.877  ptes.  1 5,088.730  ptes.  (42, 1 8  % ) 


FONAMENT  LEGAL  DE  LES  CONTRIBUCIONS  ESPECIALS 


Real  Decret  3250/76,  de  30  de  desembre: 

■p 

«Art.  34,1.  En  las  contribuciones  especiales  de  caràcter 
obligatorio  los  miembros  de  la  Corporación  municipal  seran 
responsables  solidarros  si  no  acordaren  la  tramitación  del 
expediente  de  aplicación  de  las  mismas.  El  Secretario  y  el 
Interventor,  dentro  de  sus  respectivas  competencias,  incurri- 
ràn  en  igual  responsabilidad  sí  no  advierten  a  la  Corpora¬ 
ción  las  infracciones  legales  en  que  puedan  incurrir  con  sus 
acuerdos. 

w 

2.  Asimismo  seràn  responsables  solidarios  dichos  fun- 
cionarios  por  el  incumplimiento  de  las  resoluciones  de  los 
Alcaldes  sobre  ejecución  de  acuerdos  definitivos  adoptados 
por  la  Corporación  municipal  para  la  aplicación  y  efectividad 
de  contribuciones  especiales». 

Art.  28.5.  A  los  efectos  de  determinar  la  base  imponible, 
no  se  descontara  del  coste  el  importe  de  las  subvenciones  o 
auxíllos  que  el  Ayuntamiento  obtenga  del  Estado  o  Entidad 
pública  o  privada. 

6.  Sí  la  subvención  o  el  auxilio  cítados  se  otorgasen  por 
persona  o  Entidad  sujeta  a  la  obligación  de  contribuir 
especialmente,  su  importe  se  destinarà  a  compensar  la 
cuota  de  la  respectiva  persona  o  Entidad.  Si  el  valor  de  la 
subvención  o  auxilio  excediera  de  la  cuota  del  contribuyen- 
te,  el  exceso  se  destinarà,  en  primer  lugar,  a  cu  bri  r  el 
porcentaje  del  coste  de  la  obra  imputable  al  Municipio,  y 


con  el  resto,  si  lo  hubiere,  se  bonificaran,  a  prorrata,  las 
cuotas  de  los  demàs  contribuyentes>K 


Llei  40/81,  de  28  d'octubre: 

«Art.  25.1.  Unicamente  serà  obligatorio  la  exigencia  de 
contribuciones  especiales  por  las  obras  y  servicios  siguien- 
tes: 

a)  Apertura  de  calles  y  ptazas  y  la  primera  pavimenta- 
ción  de  las  calzadas  y  aceras, 

b)  Primera  instalación  de  redes  de  distríbución  de  agua, 
de  redes  de  alcantaríllado  y  desagües  de  agúas  residuales. 

c)  Establecimiento  de  alumbrado  público». 


Jurisprudència: 

En  la  imposicíón  simultànea  de  estas  contribuciones,  se 
harà  un  senalamíento  prevío  y  provisional  de  las  cuotas  por 
el  incremento  en  los  limites  màximos  legales,  y  de  las 
cuotas  por  los  demàs  conceptos  en  los  limites  que  proce- 
dan;  y  el  importe  de  las  primeras  cuotas  beneficiarà  en 
primer  lugar,  y  en  su  caso,  al  ayuntamiento,  hasta  anular  su 
aportación,  y  si  excedíere,  el  resto  se  aplicarà  a  reducir  las 
cuotas  de  todos  los  contribuyentes. 


EL  MASNOU 

Les  obres  han  durat  dos  mesos 


El  Pla  de  regeneració  de  les  Platges,  pel  que  fa  al  Masnou  ja 
s'ha  acabat  després  que  el  vaixell  Krankheloon  ha  portat 
sorra  al  llarg  dels  més  de  5  kilòmetres  de  costa  que  tenim. 

A  hores  d'ara  les  obres  es  troben  en  la  seva  fase  final  a  les 
aigües  de  Premià  de  Mar  i  es  pensa  que  a  primers  d'any 
s'haurà  completat  tot  el  Pla. 

Com  recordareu  les  obres  van  començar  a  principis  de 
setembre  a  la  població  de  Montgat  i  cap  a  l'octubre,  el  vaixell 
ja  va  començar  a  portar  sorra  a  la  nostra  costa.  El  projecte  ha 
consistit  en  extreure  la  sorra  del  fons  marí  i  portar-la  fins  a  la 
platja  pel  sistema  de  dragatge  i  han  creat  un  front  costaner 
de  25  metres  d'amplada.  L'extracció  va  crear  polèmica  entre 
els  pescadors  i  el  MOPU  (que  és  qui  ha  realitzat  el  projecte). 
Els  pescadors  provinents  del  port  d'Arenys  de  Mar  es 
queixaven  de  la  destrucció  dels  bans  de  petxines  i  demana¬ 
ven  una  garantia  en  el  futur  d'aquests  bans.  El  problema  es 
solucionà  amb  el  compromís  del  MOPU  de  realitzar  una 
repoblació  dels  bans  malmesos. 

Ara  doncs,  el  Masnou  torna  a  tenir  la  platja  que  hi  havia  fa 
25  anys  i  que  a  causa  dels  espigons  construïts  a  la  costa  entre 
el  riu  Tordera  i  Barcelona,  el  mar  va  fer  desaparèixer. 


Servei  Municipal  de  Català 

Podeu  canviar-vos  el  nom  al  català 


Un  cop  més  ens  proposem  donar  facilitats  als  nostres 
convilatans.  Per  això  us  recordem  que  dins  de  la  campanya 
de  normalització  lingüística,  continua  el  servei  que  s'inicià  la 
primavera  passada  de  col·laboració  amb  el  jutjat  de  pau,  per 
posar  el  nom  de  fonts  en  català. 

També  ara  i  per  primera  vegada  a  la  nostra  vila,  es  podrà 
obtenir  prèvia  petició,  el  trasllat  de  les  inscripcions  de 
naixement  a  aquesta  població  de  les  persones  que  no  hi 
constin  inscrites,  amb  la  qual  cosa  implicaria  que,  a  partir 
d'aquesta  tramitació,  es  podrà  demanar  l'anomenat  certificat 
sense  les  molèsties  que  pot  ocasionar  si  s'ha  de  sol·licitar  a 


jutjats  de  poblacions  llunyanes. 

Els  tràmits  per  aquestes  transcripcions  són  gratuïts,  per 
tant  us  oferim  l'oportunitat  de  passar  pel  jutjat  de  pau, 
proveïts  del  carnet  d'identitat  i.  el  llibre  de  família,  cada 
dilluns,  dimecres  i  divendres,  fins  al  mes  de  juny  d'enguany, 
on  sereu  atesos  degudament. 

Aquestes  dues  campanyes  són  possibles  mercès  al 
conveni  signat  per  aquest  ajuntament  i  el  departament 
d'ensenyament  de  la  Generalitat,  gràcies  al  qual  disposem  de 
dues  persones  en  caràcter  de  pràctiques  per  realitzar  aques¬ 
tes  tasques. 

Molta  participació 
al  concurs  de  català 

El  concurs  «Diguem-ho  pel  seu  norn»,  organitzat  pel 
Servei  Municipal  de  Català,  ha  tingut  una  important 
participació.  Dels  780  concursants,  169  varen  descobrir 
i  escriure  correctament  les  paraules  que  corresponien 
als  dibuixos  marcats.  D'aquestes  butlletes  correctes,  es 
va  fer  un  sorteig  del  qual  en  sortiren  els  guanyadors 
següents:  Ester  Tallada  Seco,  del  col·legi  Sagrada 
Família;  Laura  Villà  Llop,  de  l'Escola  Immaculada,  i 
Josep  Farreró  Pi.  Els  guanyadors  podran  anar  gratuïta¬ 
ment  a  Montserrat  amb  autocar,  i  gaudir  d'un  dinar.  El 
sorteig  es  va  celebrar  el  passat  dia  10  de  gener  a 
l'ajuntament. 

Al  corregir  les  butlletes  presentades  pels  concur¬ 
sants,  es  va  tenir  en  compte  que  les  paraules  o 
sinònims  fossin  correctament  escrits  en  català,  tal  i 
com  s'indicava  a  les  bases  del  concurs. 

Vegeu  doncs,  a  la  pàgina  següent,  quines  són  les 
paraules  correctes,  tot  i  que  també  ho  són  els  seus 
sinònims. 

L'ajuntament  també 
s'ha  adherit  al 
Carnet  Jove 

L'Ajuntament  del  Masnou  s'ha  adherit  a  la  campanya  del 
Carnet  Jove  de  la  Direcció  General  de  Joventut  de  la 
Generalitat  de  Catalunya. 

Els  qui  presentin  el  Carnet  Jove  tindran  un  10%  de 
descompte  a  les  entrades  dels  espectacles  organitzats  per 
l'Ajuntament  o  a  les  inscripcions  en  els  cursets  municipals. 

L'esmentat  carnet  el  podeu  obtenir  presentant  el  D.N.I.  i 
una  fotografia  de  carnet  a  totes  les  agències  de  les  Caixes 
d'Estalvis  de:  Barcelona,  Catalunya,  Girona,  Layetana,  Man¬ 
lleu,  Manresa,  Penedès,  Sabadell,  Tarragona  i  Terrassa.  Així 
mateix  també  podràs  aconseguir-lo  a  la  Direcció  General  de 
Joventut  de  la  Generalitat  i  els  seus  Serveis  Territorials  i 
Comarcals,  i  a  les  oficines  d'Orientació  de  Benestar  Social. 

Junt  amb  el  carnet  se't  facilitarà  una  guia  en  la  qual 
s'indiquen  les  possibilitats  que  té  aquesta  acreditació  i  un 
llistat  de  tots  els  comerços  adherits.  Amb  tot,  podràs 
reconèixer  els  llocs  on  es  pot  utilitzar  el  carnet,  mitjançant 
l'adhesiu  que  la  Generalitat  ha  distribuït  als  col·laboradors 
d'aquesta  iniciativa. 


El  carnet  el  poden  tenir  els  joves  entre  15  i  25  anys 


Fa  set  anys  que  s'inicià  al  nostre  poble,  d'una  manera  molt 
modesta  l'atenció  sanitària  del  col·lectiu  escolar  d'EGB. 
Després  de  dos  anys  d'experiència  i  amb  la  voluntat  d'avan¬ 
çar  cap  a  un  programa  integral  d'educació  per  a  la  salut,  a 
totes  les  escoles  del  nostre  municipi,  s'endegà  una  tasca 
ambiciosa  per  portar  a  terme  no  només  controls  mèdics 
periòdics  dels  infants  sinó  campanyes  de  prevenció  de 
malalties  mitjançant  l'administració  continuada  gratuïta  de 
vacunacions,  administració  de  fluor  per  evitar  el  comença¬ 
ment  de  càries  dental,  despistatge  de  les  primoinfeccions 
tuberculoses  encara  freqüents  en  el  nostre  mitjà,  anàlisi  dels 
accidents  escolars  per  tal  de  disminuir  la  seva  incidència,  i 
xerrades  d'educació  sanitària  a  pares,  alumnes  i  claustre  de 
mestres. 

Avui  volem  donar  a  conèixer  des  del  nostre  butlletí,  que  a 
partir  de  la  valoració  positiva  del  que  hem  fet  fins  ara  i 
conscients  de  què  una  bona  gestió  del  pressupost  de  sanitat 
passa  per  millorar  els  serveis  que  s'ofereixen  als  contri¬ 
buents,  a  partir  d'enguany,  seran  tots  els  infants  de  la  vila  els 
qui  gaudiran  d'aquest  ambiciós  programa  sanitari.  Durant 
l'etapa  preescolar  s'ampliarà  el  programa  per  atendre  en  les 


mateixes  condicions  a  tots  els  nens  de  quatre  a  cinc  anys,  ja 
que  és  una  etapa  de  la  vida  en  la  qual  la  medicina  profilàctica, 
especialment  per  a  anomalies  del  desenvolupament  del  cos  i 
la  ment  humanes,  té  una  aplicació  prioritària. 

Aixi  doncs,  l'equip  de  Salut  Escolar  actuarà  també  a  totes 
les  llars  d'infants  per  tal  de  millorar  la  higiene  alimentària, 
coordinar  el  seguiment  del  desenvolupament  físic  i  psíquic 
dels  més  petits  de  la  nostra  societat,  procurar-los  un  medi 
ambient  adequat  a  la  llar  i  a  casa,  participar  i  donar  suport 
tècnic  a  totes  les  activitats  que  les  associacions  de  pares  i  les 
persones  que  en  tinguin  cura  organitzin  per  tal  d'augmentar 
els  seus  coneixements  per  fer  créixer  els  infants  amb  les 
millors  condicions  que  els  puguem  oferir. 

Agraïm  sincerament  la  col·laboració  i  el  bon  acolliment 
que  fins  avui  ens  han  dispensat  els  mestres  i  els  pares,  alhora 
que  demanem  encara  més  la  seva  participació  més  activa  per 
assolir  una  de  les  fites  més  importants  a  la  nostra  vila,  que  és 
la  de  procurar  que  les  noves  generacions  siguin  cada  vegada 
més  sanes. 

Núria  Toran 


LA  NATURA  ÉS 
PATRIMONI  COMUNAL 

SERVIM-LA 


La  Campanya  de 
recollida  de  joguines 
per  al  dia  de  reis, 
fou  un  èxit 

Gràcies  a  la  col·laboració  de  les  perso¬ 
nes  que  aportaren  diners  o  joguines  a  la 
campanya  que  es  va  realitzar  a  la  nostra 
població  per  tal  de  no  deixar  ni  un  nen 
sense  joguina,  60  persones  es  van 
beneficiar  d'aquesta  bona  acció.  60  fo¬ 
ren  els  nens  que  varen  rebre  el  dia  de 
reis  les  joguines  i  els  regals  que  s'ha¬ 
vien  recollit  al  local  de  l'agrupació  Foc 
Nou. 

Aquest  butlletí  es  va  fer  ressò  de  la 
Campanya  des  del  moment  en  què  es 
va  endegar,  i  ara  és  des  d'aquí  que 
volem  donar  les  gràcies  a  totes  aquelles 
persones  que  hi  han  cooperat. 


Prop  de  60 
persones  anaren 
al  VII  curset 
de  manipuladors 

El  Vllè.  curset  de  Manipuladors  que  es 
va  realitzar  des  del  dia  25  al  28  de 
novembre,  va  aplegar  prop  de  60  alum¬ 
nes  que  s'examinaren  el  dia  9  de  de¬ 
sembre  al  matí.  El  resultat  de  l'examen 
no  se  sabrà  fins  a  primers  de  gener. 

El  curset  es  va  fer  al  Centre  d'Assis¬ 
tència  Primària  i  hi  col·laboraren  els 
membres  del  Consell  Local  de  Sanitat. 

GUANYADORS  VIII  CONVOCATÒRIA 
PREMIS  GOLETA  I  BERGANTÍ 


POESIA 


NARRATIVA 

GRUP  «A»  FINS  A 13  ANYS: 


GRUP  «A»  FINS  A  13  ANYS: 


1r.  PREMI:  JORDI  GARRIGA  GUITIERREZ.  Edat  12  anys. 
Col·legi  Rosa  Sensat.  PI.  Ramón  y  Cajal,  núm.  10,  9è.  2.\ 

2n.  ACCÈSSIT:  INGRID  RUBIO  SERRANO.  Edat  1 2  anys. 
Col·legi  Lluís  Millet.  C/.  Catalunya,  2,  Urb.  la  Solaya.  Alella. 


7r.  PREMI:  ALEXANDRA  FÀBREGAS  I  FLÓ.  Edat  13  anys.  Cl. 
Santiago  Rusinol,  núm.  14.  EL  MASNOU.  Col·legi  Lluís  Millet. 

2n.  ACCÈSSIT:  JORDI  GRAU  ROCA.  Edat  1 1  anys.  C/.  Camí 
Baix  d'Alella,  29,  Urb.  La  Virreina,  Tiana.  Col·legí  Lluís  Millet. 

GRUP  «B»  DE  14  A  18  ANYS: 

1r.  PREMI:  XESCA  MILNE.  Edat  15  anys.  CA  Camí  Antic  de 
Tiana,  núm,  1 .  ALELLA. 

2n.  ACCÈSSIT:  ANNA  SOLER  I  PONT.  Edat  18  anys.  Av.  Verge 
de  Montserrat,  núm.  147.  BARCELONA  -  08026. 


GRUP  üB»  DE  14  A  18  ANYS; 

1r.  PREMI:  ALBERT  LLADÓ  I CABOT.  Edat  18  anys.  C/.  Poeta 
Punsola,  núm.  36,  Ser.  D.  MATARÓ. 

2n,  ACCÈSSIT:  ORIOL  LAFAU  I  MARCHENA.  Edat  17  anys. 
Passeig  de  !a  Riera,  núm.  143.  TEIÀ. 


GRUP  «fC»  A  PARTIR  DE  19  ANYS  EN  ENDAVANT: 

1r.  PREMI:  ANTONI  CANALS  I ENRICH.  Edat  67  anys.  C/. 
Odena,  núm.  95-97, 3r.  1  IGUALADA. 

2n.  ACCÈSSIT:  ELIES  MAS  I  SERRA.  Cl.  Rodríguez  Arias, 
núm.  71, 7è.  BILBAO  48.013,  o  CL  Pau  n.»  1 1  MANLLEU. 
TELÈFONS:  Bilbao:  (94)  441  31  14.  Manlleu:  851.04.56. 


GRUP  «C»  A  PARTIR  DE  19  ANYS  EN  ENDAVANT: 

1r.  PREMI:  MARIA  DEL  CARME  PONTE I GRIFOL.  Edat  31 
anys.  Cl.  Mossèn  Jacint  Verdaguer,  núm.  42.  EL  MASNOU. 

2n.  ACCÈSSIT:  JOSEP  PONTE  I  BLANES.  Edat  63  anys.  CL 
Mossèn  Jacint  Verdaguer,  núm.  42.  EL  MASNOU. 

3r.  MENCIÓ:  FRANCESC  SERRA  ROSSELLÓ.  Edat:  43  anys. 
Passeig  dels  Molins,  núm.  42,  MATARÓ. 


EL  MASNOU 


Van  demanar  al  jutge  el  local  per  al  barri 


Els  veïns  d'Ocata 

i 

han  ocupat  el  núm.  10 
del  carrer  de  Paraguai 


Els  veïns  van  netejar  la  casa 


Els  veïns  del  barri  d'Ocata  van  decidir,  el  passat  mes 
de  novembre,  ocupar  la  casa  núm.  10  del  carrer  de 
Paraguai  amb  la  finalitat  de  convertir-la  en  un  local 
social  municipal.  Alhora  presentaren  100  testimonis 
personals  i  un  document  signat  per  tots  els  veïns,  al 
jutge  de  Mataró. 

El  document  demanava  la  cessió  del  local  al 
municipi  per  tal  que  l'Associació  de  Veïns,  el  conver¬ 
tís  en  un  lloc  públic.  A  més,  els  testimonis  feien 
referència  a  les  molèsties  que  el  veïnat  rebia  dels 
gossos  qúe  hi  havia  en  aquell  immoble. 

El  fet  que  els  veïns  ho  demanin  al  jutge,  és 
perquè  ha  de  ser  ell  qui  decideixi  si  les  claus  tornen 
al  poder  de  qui  fins  ara  n'era  l'usuari,  o  pel  contrari 
es  converteixi  en  un  local  públic,  ja  que  l'immoble 
pertany  a  l'estat. 

Els  veïns  un  cop  entraren  a  la  casa,  la  netejaren, 
la  pintaren  i  col·locaren  un  rètol  en  el  qual  es  podia 
llegir;  «AA.VV.  Ocata». 

La  casa  núm.  10  del  carrer  de  Paraguai  forma  part 
d'un  conjunt  de  cases  que  pertanyien  a  l'antic  Sindi- 
cato  Nacional  del  Seguro  i  que  quan  va  desaparèi¬ 
xer,  van  passar  tots  els  seus  béns  a  ser  propietat  de 
l'Estat.  Per  tant,  ha  de  ser  la  justícia  qui  aclareixi  el 
futur  de  la  casa. 

L'ajuntament  per  la  seva  banda,  va  desallotjar, 
per  ordre  judicial  els  gossos  que  hí  havia  í  va  netejar 
tot  l'immoble;  a  més  la  Generalitat  va  imposar  una 
multa  de  125.000  ptes.  a  l'antic  usuari  per  les 
molèsties  que  causava  al  veïnat. 


NECROLÒGIQUES 

Relació  d'enterraments  durant  el  mes  de  novembre 
al  Cementiri  Municipal. 

Sr.  Ferran  Bermejo  Ruiz 

Sr.  Josep  Artieda  Arans 

Sr.  Isaac  Alfonso  Ruiz  Sànchez 

Sra.  Àngela  Piera  Vidal 

Sr.  Damaso  Càceres  Vàzquez 

Sra.  Antònia  Roca  Costa 


Guia  Telefònica 

Serveis  públics  generals 

Ajuntament  .  555  06  00 

Serveis  Generals  (manteniment) .  555  37  02 

Escombraries  i  neteja  de  carrers .  555  09  02 

Plaça  Mercat  . 555  10  35 

Correus  i  Telègrafs . 555  09  96 

Notaries  .  555  1 3  22 

Serveis  d'aigües  .  555  13  07 

FECSA .  555  31  00 

»  555  35  16 

Hidroelèctrica  .  751  03  05 

Catalana  de  Gas  . 310  63  04 

Telefònica  .  798  07  00 

Oficina  Mun.  del  Consumidor  .  555  10  35 

Jutjat  de  Pau  . 555  07  1 3 

Serveis  Mortuoris . 555  09  61 

Urgències 

Ambulàncies .  555  21  21 

Centre  d'Urgències  S.S .  555  70  6 1 

Lloc  de  socors . 555  1 8  20 

Policia  Municipal  . . 555  22  44 

Guàrdia  Civil  .  555  02  53 

Bombers  de  Badalona .  380  00  80 

Taxis  .  555  03  1 8 


Relació  d'enterraments  durant  el  mes  de  desembre  al 
Cementiri  Municipal. 

Sr.  Agustí  Ribas  Esmerats 

Sr.  Joan  Casellas  Solana 

Sr.  Juan  Bertran  Pare 

Sr.  Martí  Riera  Ridemeya 

Sra.  Lorenza  Tarragó  Domenech 

Sra.  Rosario  Rodríguez  Bermúdez 

Sr.  Pere  Maristany  Sala 


Horari  de  visites  de  l'Equip  de  Govern  de 
l'Ajuntament  del  Masnou 

Alcalde: 

Sr.  Josep  Azuara  i  Gonzàlez 
De  difluns  a  divendres,  8-1 0  matí. 

Tinent  d'Alcalde  d'Administració  Ensenyament  i  Esports 

Sr.  Marià  Aran  i  Gonzàlez 
Dijous,  7-9  vespre. 

Tinent  d'Alcalde  de  Governació,  Policia  Mun.  i  Serveis  Mun. 

Sr.  Pere  Rossell  i  Puig 

Dilluns  i  dissabtes,  1 1-1  migdia. 

Tinent  d'Alcalde  d'Urbanisme 

Sr.  Rafael  Lladó  i  Bonnin 
Dilluns,  9-1 1  matí. 

Tinent  d'Alcalde  de  Cultura,  Joventut  i  Turisme 

Sr.  Joaquim  Pera  i  Crusat 
Dimarts,  7-8  vespre. 

Tinent  d'Alcalde  d'Obres  Públiques 

Sr.  Jordi  A.  Mallafré  i  Dalmau 
Dilluns  i  dimecres,  12-2  tarda. 

Regidor- Delegat  de  Sanitat  Serveis  Socials,  Medi  Ambient  i  Consum 

Sra.  Núria  Toran  i  Fuentes 
Dimarts,  6-8  tarda. 

Regidor- Delegat  d'Activitats  Esportives 

Sr.  Francesc  Xavier  Pagès  i  Vital 
Dimecres  i  dijous,  7-9  vespre. 

Regidor-Delegat  de  la  Gestió  Econòmica  i  Fiscal 

Sr.  Antoni  J.  Ferrero  i  Balaguer 
Dilluns,  9-10  matí. 

Regidor-Delegat  de  la  Gestió  Pressupostària 

Sr.  Josep  Puig  i  Colomer 

Dilluns,  dimecres  i  divendres  10-1 2  migdia. 

Per  demanar  hora  s'ha  de  fer  amb  antelació  al  departament 
corresponent.  Telèfon  555  06  00. 


